Internacia komunumo

La internacia komunumo estas la socia komunumo rezultanta el ĉiuj rilatoj, kiuj estiĝas unuavice inter la ŝtatoj kaj, krome, inter la ŝtatoj kaj aliaj organizitaj politikaj grupoj (ekz. internaciaj organizaĵoj, agnoskitaj kontraŭarmeoj, liberigaj movadoj). Hodiaŭ la entuta internacia komunumo estas plejparte reprezentata en Unuiĝintaj Nacioj.

"La internacia komunumo" estas termino ofte uzata en la gazetaro kaj diplomatio en referenco al la kontaktoj, kiuj okazas inter la landoj de la mondo en diversaj diplomatiaj forumoj, kaj al la decidoj farataj en tiuj forumoj. La termino havas neniun klaran laŭleĝan aŭ sciencan difinon, kaj ĝia signifo povas varii depende de la kunteksto, en kiu ĝi estas uzita. Iuj uzas la terminon en la senco de ĉiuj landoj de la mondo. Aliaj signifoj, kiujn la termino povas havi, estas ĉiuj ĉefaj potencoj aŭ internaciaj organizaĵoj.

En la Angla Vortaro de Kembriĝo la termino estas difinita kiel: landoj de la mondo formante opinion aŭ kunlaborante kiel grupo. Ekzemple, "Ostaĝforkapto ne estas akceptebla kaj la internacia komunumo devas impete kontraŭi ĝin."

La esprimo "internacia komunumo" reflektas nocion ke ĉiu lando en la mondo havas devojn kaj rajtojn kiuj estas esprimitaj en siaj rilatoj kun aliaj landoj, kaj ke internaciaj organizaĵoj estas speco de aŭtoritato por reguligi rilatojn inter landoj. Fakte, el ĉi tiu percepto sekvas, ke la landoj de la mondo traktas unu la alian same kiel civitanojn ene de aparta lando, kaj ke internaciaj organizaĵoj estas la ekvivalento de la regantaj aŭtoritatoj en lando. Tiu percepto iĝis ĝeneraligita post la Unua Mondomilito, kaj estis esprimita en la establado de la Ligo de Nacioj, kaj en la malkonfido en la sistemo de naciaj armeaj aliancoj (kiu estis ofta en antaŭmilita Eŭropo kaj multe kontribuis al eksplodo de la mondmilito). La unuaj burĝonoj de tiu percepto aperis eĉ pli frue kun la establado de la Ruĝa Kruco en 1864.

En 1999, la Ĝenerala Sekretario de Unuiĝintaj Nacioj, Kofi Annan, verkis eseon titolitan "La Signifo de la Internacia Komunumo" en kiu li skizis siajn opiniojn pri tiu ĉi afero. Interalie li deklaris:

 Vidu ankaŭ 
 Ŝtatoj
 Internaciismo (institucia)
 Internaciaj organizaĵoj
 Publika internacia juro
 Unuiĝintaj Nacioj
 Demokratio
 Tutmondiĝo
 Tutmonda vilaĝo

Kategorio:Internacia juro
Kategorio:Internaciaj rilatoj
Kategorio:Diplomatio
Kategorio:Publika opinio